<classify> Hatujapata taarifa rasmi hivyo siwezi kuzungumzia suala hilo, nasubiri watakapotuletea taarifa, basi tutafuatilia suala zima na kushauriana nao kwanza, alisema Mwesigwa. Mwesigwa alisema kimsingi pande mbili zinapoingia mkataba, inapofika hatua ya kuvunja upande mmoja hauwezi kuamua wenyewe, lazima upatikane upande wa tatu, ili kuonyesha juhudi za kulitatua suala zilifanyika.Mfano wa ndoa, wanaingia wawili, lakini mmoja huwezi kusema basi imetosha, lazima zifanyike juhudi, kwa hiyo mimi nadhani pande zote bado zina nafasi ya kufanya juhudi za kuokoa hii kitu, alisema Mwesigwa.Pia Mwesigwa alisema suala hilo litakapofika kwao au likipelekwa Shirikisho la Soka la Kimataifa FIFA kote huko lazima Yanga ikaoneshe juhudi ilizofanya kutatua kabla ya kuvunja mkataba.Desemba mwaka jana Yanga ilitangaza kuvunja mkataba na kiungo wake huyo raia wa Rwanda kwa madai ya utovu wa nidhamu zinazoiathiri timu yao. Aidha Yanga ilisema licha ya kuonya tabia hiyo hasa ya kuchelewa kurudi anaporuhusiwa kwenye kwao, Niyonzima amekuwa akirudia jambo hilo mara kwa mara.Pia Niyonzima anatuhumiwa kushiriki katika mashindano ambayo sio rasmi na bila kuruhusiwa na klabu akiweka maslahi yake mbele ameshindwa kuishi kwa kufuata vipengele vya mkataba wake na kumtaka kulipa dola za Marekani 71,175 milioni 143 kama gharama za kuvunja mkataba na kwamba watapinga usajili wake popote kama hawatalipwa fedha hizo.  <topic>: MICHEZO 